মাইলস্ট্রোক! এই প্রথম যুব অলিম্পিক আয়োজন করতে চলেছে ভারত, দরপত্র জমা

নয়াদিল্লি: ২০৩০ সালে আহমেদাবাদে আয়োজিত হতে চলেছে যুব অলিম্পিক প্রতিযোগিতা (2030 Youth Olympics) । গতবছরই কেন্দ্রীয় ক্রীড়ামন্ত্রী মনসুখ মান্ডবিয়া জানিয়েছিলেন, প্রধানমন্ত্রী নরেন্দ্র মোদির নেতৃত্বে ২০৩০ সালে যুব অলিম্পিক গেমসের জন্য বিড করবে ভারত। ২০৩৬ সালের গ্রীষ্মকালীন অলিম্পিক গেমস আয়োজনের জন্য ভারত বিড অর্থাৎ নিলামে যে অংশ নেবে তা আগেই স্পষ্ট করেছিলেন তিনি।

ক্রীড়া মন্ত্রক সূত্রে খবর, বৃহস্পতিবার ভারত গেমসের আয়োজনের জন্য দরপত্র (India submits bid) জমা দিয়েছে। এই দরপত্র দেওয়ার সঙ্গে সঙ্গে ভারত তার স্বপ্নপূরণের লক্ষ্যে আরও একধাপ এগিয়ে গেল। এটি ভারতের আহমেদাবাদে ২০৩৬ গ্রীষ্মকালীন অলিম্পিক গেমস (2036 Olympic Games) আয়োজনের স্বপ্ন বাস্তবায়নের দিকে একটি বড় পদক্ষেপ।

আরও পড়ুন: দেশের জার্সিতে ফিরেই গোল করলেন সুনীল ছেত্রী!

উল্লেখ্য, ভারত অতীতে কখনও অলিম্পিক গেমস আয়োজন করেনি। ভারত সর্বশেষ ২০১০ সালে কমনওয়েলথ গেমস আয়োজন করেছিল। এবার প্রধানমন্ত্রী নরেন্দ্র মোদির উদ্যোগে ২০৩৬ সালের গ্রীষ্মকালীন অলিম্পিক গেমস আয়োজন করার দিকে আরও একধাপ এগোল ভারত। যা মোদি জমানায় নিঃসন্দেহে ভারতের জন্য একটি বড় পদক্ষেপ।

ক্রীড়ামন্ত্রী মনসুখ মান্ডবিয়া জানিয়েছেন, ২০৩০ সালের যুব অলিম্পিকের জন্য তাদের দরপত্র আহ্বানের কথা আগেই পরিকল্পনার করা হয়েছিল। সেইমতো জোর দিয়েছিলেন। দেশের চূড়ান্ত লক্ষ্য হল ২০৩৬ সালের অলিম্পিক আয়োজন করা। প্রধানমন্ত্রীর নেতৃত্বে এই আয়োজন করা হবে। প্রধানমন্ত্রী নরেন্দ্র মোদীর নেতৃত্বে আমরা ২০৩০ সালের যুব অলিম্পিকের জন্য দরপত্র আহ্বান করতে যাচ্ছি, তবে আমাদের লক্ষ্য ২০৩৬ সালের অলিম্পিক আয়োজনের দিকেই থাকবে।